Vážení priatelia školy,

o Vašu priazeň, ako daňovníka sa uchádza občianske združenie Mladý Tvorca.

Podľa zákona o dani z príjmov môže organizácia tretieho sektora, ktorá sa zaregistrovala v Centrálnom registri prijímateľov získať 2%, resp. 3% zaplatenej dane fyzických a právnických osôb. V tomto registri je aj občianske združenie Mladý Tvorca.

Budeme radi ak sa rozhodnete podporiť výchovu a vzdelávanie na SOŠ podnikania v Prešove poukázaním 2%, resp. 3% zaplatenej dane fyzických a právnických osôb.

Získaná suma sa využije v súlade s verejnoprospešným účelom občianskeho združenia, ktorým je podpora výchovy a vzdelávania na SOŠ podnikania Prešov v odbornej, jazykovej, umeleckej, športovej a medzinárodnej oblasti. V ďalšom sa suma použije aj na modernizáciu MTZ školy, organizovanie verejno-prospešných akcií a na organizovanie akcií súvisiacich s propagáciou školy.

Asignácia časti dane je pre vás bezplatná a navyše máte možnosť podporiť občianske združenie, ktoré od roku 2004 pomáha skvalitňovať výchovno-vzdelávací proces SOŠ podnikania Prešov.

**Ako na to ?**

1. Spôsob

**Ročné zúčtovanie dane:**

* v marci – apríli dostanete z ekonomického oddelenia firmy „Potvrdenie o zaplatení dane“,
* originál „Potvrdenia o zaplatení dane“ a vypísané a podpísané „Vyhlásenie o poukázaní 2%, resp. 3% z dane“:

- možno podať do konca druhého kalendárneho mesiaca nasledujúceho po skončení obdobia pandémie na príslušný daňový úrad

- alebo doručiť triednemu učiteľovi, ktorý túto agendu odovzdá na hospodárskom oddelení

1. Spôsob

**Daňové priznanie FO, typ A**

* vyplňte oddiel VIII. - „Vyhlásenie o poukázaní podielu zaplatenej dane“ podľa nasledujúcich údajov:

**IČO:** 37942573

**DIČ:** 2021904533

**právna forma:** združenie

**obchodné meno:** občianske združenie Mladý Tvorca

**ulica, číslo:** Masarykova 24

**PSČ, mesto:** 081 79 Prešov

**Daňové priznanie FO, typ B**

* vyplňte oddiel XII. - „Vyhlásenie o poukázaní podielu zaplatenej dane“ podľa predchádzajúcich údajov.

**Daňové priznanie PO**

* vyplňte časť VI. - „Vyhlásenie o poukázaní podielu zaplatenej dane“ podľa predchádzajúcich údajov.

o nič viac sa nestaráte, nikomu žiadne peniaze neposielate, o všetko sa postará Finančné riaditeľstvo, ktoré nám pošle celkovú sumu, ktorá zodpovedá 2% odvedenej dane našich sympatizantov.

**Neprenechajte rozhodnutie o vašich finančných prostriedkoch na iných, ak o nich môžete rozhodnúť sami. 2% z Vašej zaplatenej dane môžu naplniť požiadavky našich žiakov.**

**Ďakujeme!**